  Анжелика Тихонова корреспондент Удмуртиысь гурт возёсъёс ӝыны миллион тонналэсь трос ю тысь жильдӥзы ини. Со сярысь элькунысь гурт возёсъя но сиён-юонъя министерстволэн пресс-службаез ивортэ. 2-тӥ куартолэзьлы ивортонъёсъя, гуртоос оглом 532 сюрс тонна ю тысь люказы. Юосты 230 сюрс гектарысь утялтӥзы ини, со чакламлэсь 76 процентэз луэ. Кылиз на 85 сюрс пала гектарез араны-кутсаны. Таяз арняе куазез чакласьёс уз зоры шуыса оскыто. Куазь таӵе ик шуныт но шундыё возиськиз ке, элькунамы тысё юосты утялтон троссэ 10 нунал ӵоже йылпумъяськоз Удмуртиысь гурт возёсъя но сиён-юонъя министерстволэн пресс-службаезВавож но Пичи Пурга ёросъёсысь гуртоос чакламлэсь 97 процентсэ юоссэс утялтӥзы ни. Красногорск ёросын – 95 процентсэ. Вавожысь ю-нянь будэтӥсьёс 60 сюрс тонналэсь трос тонна ю тысь жильдӥзы ини, алнашъёс – 51 сюрс тонна. Но оглом ю тысь жильдонъя можгаос ваньзэсты азьпалто, соос 69 сюрс 600 тонна ю октӥзы ини. Одӥг гектарысь тужгес трос ю тысь вавожъёс басьто – 35,1 центнер. Элькунъя гектарысь шорлыдын 23,1 центнер луэ Тодэ вайытом, Удмуртиысь гурт возёсъя министерство удысэз 2025-тӥ арозь азинтонъя выль стратегиез кылдытэ. Тегъёс: Вавож Удмуртия гуртвозёс гуртвозёсъяминистерство ютысь аран  